
Ang Aklat na ito ay lathalain ng 
Al-Ahsa Islamic Center 
P.O. Box 2022, Hofuf, Al-Ahsa 31982 
Tel.: 03/5866672 - Fax: 03/5874664 

IpmafnfiintuCot ang pagCim6ag ng alifat na ito upang 
ipamaHagi ng Ci6re sa kondisyon na waCang ano mang 
gagaunng pag6a6ago mafiBan sapa6aCat nito. 



HALINA 

SA 

KATOTOHANAN 


Nl 


AHMED (Arman) L. BARCELON 



PAMBUNGAD 

Hindi lingid sa atin ang isang katotohanan na 
naglipana ang napakaranung relihiyon. Ang bawa't isa ay 
nag-aangkin na nasa karula ang katotohanan at puspusang 
nagbibigay katwiran sa kamlang doktrina. Ang masalxmuot na 
panimwala dulot ng mga doktrinang gawa lam ang ng tao ang 
nagiging sanhi sa kaguluhan ng kaisipan ng tao. Ito ay 
nagdudulot sa karamihan na magkaroon ng malawakang 
pagtatanong sa sarili kung alin nga ba ang katotohanan na 
makapag-aakay sa kanila sa tamang landas. 

Ang maiklmg paglalahad na ito ay mas us mg 
sinaliksik ng may akda upang ibahagi o iparating sa 
mambabasa ang tunay na aral at turo ng Islam na sadyang 
kaiba sa mga haka-haka o nababalitaan ng maraming di- 
Muslim.. Ito ay nagsisilbing daan din upang magkaroon ng 
magandang pagkakaunawaan ang Muslim at Kxistiyano. 

Nawa'y magdulot ito ng Dial in aw na pan an aw lalo na 
sa ating mga kababayan na naghahanap ng ganap na 
katotohanan at liwanag. . 

Wala po kaming ibang hangarin at dalangin kundi 
tayo'y magkasama-samang maglingkod sa nag-iisang tunay na 
Diyos, ang ALLAH (Subhanahoo Wa Taala) ^ 


I) 


Ang Kapuri-puri at JCatajw-laaaan 

PAUNANG SALITA 

Ang lahat ng papuri ay sa Allah lamang, ang 
Panginoon ng mga nilikha. Nawa'y ang kapayapaan 
at pagpapala ng Allah ay mapasalahat ng Propeta, kay 
Propeta Mohammad, sa kanyang pamilya, sa kanyang 
mga kasama at sa lahat ng taong nasa tamang landas 
hanggang sa Huling Araw. 

Bagama't napakaraming relihiyon ngayon ang 
umiiral sa Pilipinas, tanging ang Islam lamang ang 
napakalayo sa damdamin ng mga di-muslim. Ito ay 
hindi sa dahilang batid nila ang aral ng Islam, bagkus 
sila ay biktima ng malawakang paninira sa Islam ng 
mga bansang kanluranin na sumakop sa atin. 

Ang isa sa mga layunin ng pagkatatag ng 
ISCAG-Philippines (Islamic Studies, Call & Guidance 
of the Philippines) ay ang maituwid ang minanang 
maling pananaw ng karamihang Pilipino tungkol sa 
Islam at mga Muslim. 

Taus-pusong pagpapasalamat sa may akda 
ng aklat na ito na si Ahmed-Arman L. Barcelon, 
dating Rev. Armando L. Barcelon. Siya ay 
yumakap sa Islam matapos niyang malaman ang 
tunay na aral ng Islam. Siya ay dating Pastor ng 
"Non-Sectarian Full Gospel Christian Ministry" 
na may License #1114 Vol. VHI pp. 64-65 sa 
Pilipinas. 

Nawa'y makatulong ito sa lahat ng mambabasa 
na maunawaan ang Islam at mga Muslim. 

Dalangin namin na tanggapin nawa ng Allah 
(Subhanahoo Wa Taala) 1 ang pagsusumikap na ito 


Khalid Evaristo 
(ISCAG-Philippines) 

ANO ANG KAHULUGAN NG 
ISLAM ? 


Ang katagang ISLAM ay nagmula sa wikang 
Arabik na salitang ugat na "SLM” na ang ibig sabihin 
ay kapayapaaa,kaligtasan, pagsuko at pagsunod. 
Samakatuwid, sa isang makahulugang pananaw, ang 
Islam ay ang pagsuko sa kalooban ng Allah 2 ( Subhanahoo 
w a Taaia) at pagsunod sa Kanyang mga alituntunin. Sa 
isang punto ng pangungusap , sa parnamagitan ng 
pagsuko sa kalooban ng Allah (subhanahoo w a Taaia) at 
pagsunod sa Kanyang mga alituntunin ay doon 
lamang makakamit ang minimithi nating kapayapaan 
at kaligtasan. 

Ang katawagan na ibinigay ng mga di 
naniniwala sa relihiyong ito ay Mohammedanismo 
at ang tawag nila sa mga mananampalataya ay 
Mohammedan Nais nilang ipakahulugan na ang mga 
Muslim ay sumasamba kay Propeta Mohammad 

( Sumakartya ncrwa Ang Kapayaan at ang Pagpapala) , 


2 ) 


Ito ang pansariling pangalan ng Diyos sa wikang Arabik na wika ni 
Propeta Mohaminad(Sumakanya Nawa ang Kapayapaan at ang Pagpapala). 

Iyan ay isang malaking kabulaanan at paninira, 
sapagka't hindi kailanman sumasamba ang 
mananampalatayang Muslim sa isang nilikha lamang. 
.Ayon sa ulat ng isa sa batikang manunulat na 
Amerikano na si J. Michener 3 : 

Sa kamatayan ni Mohammad,. . . . ang tao na 
siyang magiging kanyang kapalit na tagapamahala 4 
ay pumutol sa mga di-pagkakamayaw nila sa 
pamamagitan ng isa sa mga pinakadakilang 
pangungusap ng kasaysayan: 

"Kung sino man sa inyo ang sumasamba kay 
Mohammad, siya ay patay. Ngunit kung ang 
Diyos ang inyong sinasamba, Siya ay buhay 
magpakailanman." 

Samakatuwid, isang malaking kamalian at 
kalapastanganan na ang mananampalatayang Muslim 
ay tawaging Mohammedan. Kagaya sa 
Knstiyanismo, karamihan sa Kristiyano ay sumasamba 

kay JeSUS (sumakanya nawa ang kapayapaan). Kung hahayaang 


3) James A. Michener, Islam: The Misunderstood Religion, in The 

Reader’s Digest (American Edition), May 1955, pp. 68-70. 

4) Abu Bakr as Siddiqi-the first Caliph 

tawagin ang mga Muslim na Mohammedan, marami 
ang mangaliligaw sa paniniwala tungkol sa Islam. 


At di-maglalaon marami ang magsasabi na ang 
Islam ay itinatag ni Propeta Mohammad (sumakanya Nawa 

ang Kapayapaan at Ang Pagpapala). Ang katOtOhanan ay hindl 

kailanman inangkin ni Propeta Mohammad (Sumakanya 

Nati’a ang Kapayapaan at ang Pagpapala) Wi kanyang itinatag ang 

relihiyong Islam, bagkus ito ay naroroon na Simula pa 
noong panahon ni Adan hanggang sa kasalukuyan. Ito 
ay ang ganap na pagsuko, pagsunod sa kalooban ng 

Allah (Subhanaho H'a Taala)’ 

Ang Islam ay hindi isang panibagong 
Ideolohiya o ISMO na hinango mula sa pangalan ng 
nagtatag o nagpasimula; tulad ng KristianISMO na 
kinuha sa pangalan ni Kristo o JudalSMO na 
hinango sa tribo ng Juda o MarxISMO na hinango 
naman sa pangalan ni Karl Marx at iba pa. Higit sa 
lahat ang mananampalatayang Muslim ay hindi 
naniniwala na ang Islam ay itinatag ni Propeta 

Mohammad (^Sumakanya Nawa ang Kapayapaan at ang Pagpapala). 

Kanya lamang pinanumbalik ang tunay at ganap na 
pagsamba sa Makapangyarihang Maylikha na itinuro 
ng lahat ng Propeta na nauna sa kanya. 

SAL1GAN NG PANANAMPALATAYA 
SA ISLAM 


Paniniwala sa nag-iisang Allah, ang 
Makapangyarihan, Kataas-taasan, Mahabagin at 
Madamayin, ang Lumikha at Tagapagtustos. Ito 
ang pinaka-sensitibong aspeto sa 
pananampalataya sa dahilang ang lahat ng uri ng 
kasalanan ay pinatatawad ng Allah (subhanahoo w a 
Taaia) maliban lamang sa pagkilala at pagsamba 
sa iba bukod sa Kanya. Ito ay sadyang 
napakabigat na kasalanan na magagawa ng isang 
tao laban rrusmo sa kanyang kaluluwa. Ito ang 
kauna-unahang tagubilin ng Allah (Subhanahoo wa 
Taaia) sa Kanyang mga nauna pang mga Propeta. 
Ang bisa ng pananampalatayang ito ay ang 
ganap na pagtitiwala at pag-asa; pagsuko sa 
Kanyang naisin at ganap na pananalig sa 
Kanyang tulong. 

Ang Islam ay nagtatakwil sa paglalarawan 
sa Allah (Subhanahoo Wa Taaia ) sa anupamang anyo 
ng tao o bagay sa mundong ito. Ating mababasa 
sa Kor’an: 

Sa ngalan ng AUah, 

Ang Mahabagin at Maawain 
"Sabihin: (O Muhammad) Siva 
ang Allah, Ang nag-iisa .Si 
Allah ang dinudulugan ng iahat 
sa kanilang pangangailangan. 
Hindi Siya nagkaanak at hindi 
Siya ipinanganak.At walang isa 
mang katulad sa Kanya. 

Kor'an 112 





M Siya ang Allah, walang diyos 
na dapat sambahin maliban sa 
Kanya. Siya ang nakababatid ng > 
nalilingid at nalalantad. Siya ang 
Maawain, ang Mahabagin. Siya 
ang Allah, walang Diyos na dapat 
sambahin maliban sa Kanya. Siya 
ang Hari, ang Banal, angWalang 
Kapintasan, ang Tagapagbantay ng 
pananampalataya, ang Tagapanga - 
laga, ang Makapangyarihan, ang 
Tagapagpatupad, ang Kataas-taasan 
Purihin ang Allah na sadyang 
malayo sa lahat ng mga itinatam- 
bal sa Kanya. Siya ang Allah, ang 
Maniilikha, ang Taga-gawa, ang 
Tagahubog. Sa Kanya ang Iahat ng tj 
magagandang pangalan.Ang Iahat 
ng nasa kalangitan at kalupaan 
ay nagpupuri sa Kanya. Siya ang 
Makapangyarihan, ang Maalam." 

Ko^an 59:22-24 


^ •x+zl\j 


il£JT 

At maraming talata sa Biblia na nag-uulat na 
iisang Diyos lamang ang dapat sambahin ng tao. Ang 
ilan sa mga talatang ito ay ang mga sumusunod: 

"Huwag Rang magkakaroon ng ibang mga 
diyos sa harap ko. Huwag kang gagawa para 
sa iyo ng larawang inanyuhan o ng kawangis 
man ng anumang anyong nasa itaas sa langit o 
ng nasa ibaba ng lupa, o ng nasa tubig sa ilalim 
nglupa." Exodus 20:3-4 

"At ito ang buhay na walang hanggan, na 

kilalanin ka nila, ang iisa at tunay na Diyos, 

at si Hesus na Iyong sinugo." Juan 17:3 

"Sapagka't Ako ay Diyos, hindi tao."Oseas 11:9 

2. Paniniwala sa lahat ng mga Propeta ng Allah 
(Subhanahoo Wa Taaia) na walang pagtatangi- 
tangi. Bawa't lahi ay nagkaroon • ng 
Tagapagpaalaala o mensahero mula sa Allah 
(subhanahoo Wa Taaia). Sila ay hinirang ng Allah 
(Subhanahoo Wa Taaia ) upang ipahayag ang Kanyang 
kaiooban sa tao na ang pangunahing layunin ay 
ang ganap na pagsamba sa Allah (Subhanaho w a 
7Wa)(Kor’an 16:36).Sila ay pinili sa iisang 

layunin na akayin, bigkisin, at pag-isahin ang tao 
sa isang matuwid na pananampalataya. Si 

Propeta Mohammad (Sumakanya blawa ang Kapayapaan at 

ang Pagpapata) ay ang panghuling Sugo na ipinadala 
sa lahat ng sangkatauhan. Sang-ayon sa Hadith 
5 ay may isandaa't dalawampu't apat na libong 
Propeta at tatlong daa't labing tatlong Sugo na 
dalawangpu't limang pangalan ng Sugo ay 
binanggit sa Kor'an. Ang lahat ng mga 
Propetang iyan at Sugo ay iisa ang kanilang 
dalang mensahe mula sa Allah ( Subhanahoo wa Taaia )- 
- Ang Islam, Ang pagsuko at pagtalima sa 

Kalooban ng Allah ( Subhanahoo Wa Taaia). 

3. Paniniwala sa mga kasulatan at pahayag ng 
Allah {subhanahoo w a Taaia): Ang mga kapahayagan 
na inihatid ni Anghel Gabriel at tuwirang 
natanggap ng mga Propeta mula sa Allah 
(subhanahoo Wa Taaia ) na dapat ipamuhay ng tao. 
Ang banal na Kor'an ay nagbabangit sa mga 
kasulatan na ipinahayag kina Propeta Abraham, 


5) Ang mga naitalang praktikal na ipinamuhay ni Propeta Mohammad 
(Sumakanya Nawa ang Kapayapaan at ang Pagpapala), ang kanyang 
sinabi, ginawa, ipinahintulot at, kanyang pagpapaliwanag sa mga 
mensahing ipinagkaloob sa kanya ng Allah (Subhanahoo Wa Taaia). 


li 



Moses, David, Jesus, at Mohammad (Sumakanila 

nawa ang kapayapaan). 

Subali't ang mga naunang banal na kasulatan 
ay nangawala na at ang ilan sa mga kasulatan 
na nangatira ay talamak na pinalitan ayon sa 
interes ng mga nagkukunwaring lingkod ng 

Allah ( Subhanahoo Wa Taala ) ^ . 


Ang tanging tunay at dalisay (na ang Allah 
(subhanahoo itVa Taaia) mismo ang nag-iingat sa 
Kanyang mensahe) na nananatili sa ngayon at ito 
ay mananatili hanggang sa araw ng paghuhukom 
ay ang Kor'an. (Kor'an 15:9) Maging ang isa 
sa magaling at batikang kritiko ng Islam na si 
Ginoong William Muir ay nagsabi; "May 
probabilidad na walang ibang aklat sa buong 
mundo maliban sa Kor'an na nananatili ng 
labing dalawang siglo (ngayo'y labing-apat) 
na mapananaligan at dalisay ang nilalaman." 

4. Paniniwala sa mga Anghel ng Allah (subhanahoo w a 
Taaia). Sila ay mga lingkod ng Allah (subhanahoo 


Mrs. Ellen G. White, "a prophetess" (?) of the Seventh Day Adventist 
Church, in her Bible Commentary, Vol. 1 p.14. 

wa Taaia ) na may kanya-kanyang tungkulin at ang 
kanilang panahon ay nauukol lamang sa 

pagSamba sa AJlah ( Subhanahoo Wa Taaia'). Ang 

tagahatid ng mensahe ng Allah (. Subhanahoo w a Taaia) 
sa mga hinirang na Propeta at Sugo ay si Anghel 
Gabriel. Si Anghel Miguel ay namamahala sa 
ulan at pananim. Si Anghel Israfil ay siyang iihip 
ng trumpeta sa Araw ng Paghuhukom. Ang 
iba'y tagakuha ng kaluluwa ng tao sa oras ng 
kanilang kamatayan at ang iba'y abala sa 
pagtatala ng mga gawa ng tao (Kor 1 an 50:17- 
18). May mga namamahala sa bawa't pintuan ng 
Paraiso (Kor'an 13:24) na nagsasabing 
"Kapayapaan para sa inyo dahil sa inyong 
pagtitiis. Tunay ngang napakahusay ang inyong 
huling Tananan!" 

5. Paniniwala sa Araw ng Paghuhukom. Darating 
ang panahon na ang mundong ito ay lilipas at 
magwawakas. Kailan? Tanging ang Allah 
(■Subhanahoo Wa Taaia ) lamang ang nakababatid. Ang 
mga nangamatay ay muling bubuhayin upang 
humarap sa isang makatarungang paglilitis. Ang 
may magagandang talaan ay gagantimpalaan ng 
ipinangakong Paraiso ng Allah (subhanahoo wa 
Taaia). Ang mga taong may masasamang talaan 

ay parurusahan sa nangangalit na naglalagablab 
na apoy.. 

Ang lahat ng ating mga ginawa sa mundong 
ito, ikinilos at sinalita ay nakatala sa isang 
sagradong talaan. At sa araw na iyon ay 
bubuksan ang mga talaang ito. At ang mga 
babalang ito ay tiyak na magaganap na naihayag 
sa Kor'an : 


"At ano ang makapagbi- 

bigay-alam sa iyo kung ano 

ang Araw ng Paghuhukom? ^julf £uLj 

At ano nga ba ang makapag- 

bibiga : alam sa iyo kung ano . 

° ^ 'Ax"* 

ang Araw ng Paghuhukom? p> UiihU y 

(Ito ang) ang Axaw na walang 
siniimang tao ang magkaka- ^ 

roon ng kakayahan (upang 07 ^ ^ f-£ 

gumawa ng anuman) sa iba; 
at ang pagpapasiya sa Araw 
na yaon ay tanging saAllah 
(lamang)". 

Kor'an 82:17-19 




"Kaya't binalaan Ko na kayo 
ng naglalagablab na apoy, 
walang papasok doon kundi 
ang sawing palad." 

Kor'an 92; 14-15 

"Kntiyakan inyong makikita 
ang Impiyemo. Tunay, maki¬ 
kita ito ng inyong mga mata 
ng maiiwanag ! Kaya’t sa 
Araw na yaon kayo ay 
tatanungin sa ligaya (inyong 
tinamasa sa lupa)." 

Kor'an 102: 6-b 







Qj'JS 



At maging ang Biblia ay nagpapahayag tungkol 
sa Araw ng Paghuhukom: 


"Kung matapos nating makilala at tanggapin 
ang katotohanan ay magpapatuloy pa rin tayo sa 
pagkakasala, wala nang haing maihahandog sa 
ikapagpapatawad ng ating mga kasalanan. Wala 
nang natitira kundi ang nakapangingilabot na 
paghihintay sa darating: Ang Paghuhukom at 
ang nagngangalit na apoy na tutupok samga 
kalaban ng Diyos!" 

(Magandang Balita Biblia) 

Hebreo 10: 26-27 


"At nakita kong nakatayo sa harap ng trono 
ang namatay, maging dakila at maging hamak, at 

binuksan ang mga aklat. Binuksan ang isa pang 
aklat, ang aklat ng buhay. Hinatulan ang mga 
patay ayon sa kanilang ginawa, gaya ng 
nasusulat sa mga aklat. Iniluwa ng dagat ang 
mga patay na nasa kanya. Inilabas din ng 
kamatayan at ng Hades ang mga patay na 
nalagak sa kanila. Hinatulan ang lahat ayon sa 
kanilang mga ginawa. 1 ' 

Pahayag 20:12-13 

Handa ka na bang humarap sa babalang ito? 
Kung hindi pa, halina't magpasakop tayo sa 

kalooban ng Allah (Subhanahoo Wa Ta ala). 

6. Paniniwala sa Tadhana: Ang 

mananampalataya ay naniniwala sa 
Kapangyarihan ng Allah ( Subhanahoo Wa Taala), na 
anuman ang Kanyang naisin sa Kanyang nilikha 
ay iiral sa lahat ng sandali at panahon. Siya ay 
Maunawain at Maalam, ang lahat ng Kanyang 
mga piano ay may makahulugang layunin. 
Kaya't kung minsan, kapag tayo'y dumaranas ng 
mga paghihirap, huwag nating isipin na tayo'y 

tinitikis ng Allah ( Subhanahoo Wa Taala), bagkuS ito'y 

isang pagsubok lamang. Kung ito’y ating 
malalagpasan, tangan pa rin ang pagsunod sa 

kalooban Niya, ang kapalit nama'y kasaganaan 
na hindi nating kayang liripin. Ang lahat ng 
bagay na nangyayari sa mundo ay sakop ng 

kalooban ng Allah ( Subhanahoo Wa Taolu'). 

Nagaganap ang mga bagay na iyan upang higit 
nating Siyang makilala. Kung kaya't anuman 
ang mangyari, tanggapin natin ng buong 
pananampalataya ang kanyang naisin, na kung 
minsa'y hindi kayang arukin ng ating kaisipan. 


ANG LIMANG HALIGI NG ISLAM 

Ang Islam ay isang pananampalataya ng kapuwa 
paniniw ala at pagsasagawa. Ang p an an amp al at ay ang 
walang pagsagawa ay walang buhay at sigla. Ang 
paniniwala ay nagiging mahalaga lamang kung ito ay 
maisakatuparan sa buhay. Ang bawa’t Muslm ay 
may itinakdang tungkulin na dapat isagawa bilang 
tanda ng kaniiang matapat at marubdob na 
paniniw ala at pagmamahai sa Allah (Subhanahoo Wa 
Taala). Ang Iimang haligi o pundasyon ng Islam ay 
mahigpit na ipinag-uutos sa bawa’t nananampaiataya. 
Isang kasalanan sa sinumang Muslim, na ginawaran 
ng lakas at kakayahan, na talikuran ang kanyang 
pagtupad kahit isa man sa mga ito.: 

1. SHAHADATAIN : Pagpapahayag sa kaisahan ng 
Allah (Subhanahoo Wa Taaia) at Pagkapropeta ni 

Mohammad (Sumakanya Nawa ang Kapayapaan at ang 

Paspapaia). Ang Paghahayag na ito ay kailangan 
magmula sa puso at buong pagkatao ng isang 
mananampalataya; na walang ibang diyos na 
dapat sambahin maliban sa Allah (subhanahoo w a 
Taaia), na Siya ang Makapangyarihan, ang 
Lumikha ng Langit at Lupa. At si Propeta 

Mohammad (Sumakanya Nawa ang Kapayapaan at ang 

Pagpapaia ) ang Kanyang huling Propeta at Sugo sa 
lahat ng Sangkatauhan hanggang sa Araw ng 
Paghuhukom (Kor'an 33:40). Ito ay 
kapasiyahan na ang isang mananampalataya ay 
handang magpasakop at mamatay ayon sa turo 
at aral ng Islam. 


2. SALAH (Ang Pagdarasal): Ito ay ang pag-aalay 
ng panalangin limang beses isang araw bilang 
natatanging paglilingkod sa Allah. Ang haliging 
ito ng Islam ay itinuturing na pinakamahalagang 
pundasyon ng Islam. Batid natin na ang Allah 
(subhanahoo wa Taaia) ay hindi nangangailangan ng 

panalangin ninuman, sapagkat Siya ay walang 
pangangailangan. Ang anumang kabutihan na 
ating isagawa ay para sa sarili nating kapakanan, 
at anumang kasalanan na ating nagawa ay laban 
sa ating kaluluwa. Ang pagdarasal ay 
nagbubunga ng mataas na pananalig na 
magsisilbing matibay na panlaban sa kasamaan. 

Bakit limang beses? (Salah sa madaling araw, 
tanghali, hapon, takipsilim at gabi). Dahil ito ay 
nagsilsilbing kadya’t na tagapag-paalaala sa 
Lumikha sa atin at maipakita ang isang ganap na 
pagkakaisa, pagkakapantay-pantay at 
pagkakapatiran. Ang pagdarasal ay nagsisilbing 
bukal na mapagkukunan ng lakas upang tayo'y 
maging matatag, matiisin, punung-puno ng pag- 
asa at pagtitiwala sa Kalooban Niya. Ayon sa 
isang hadith ni Propeta Mohammad (suma^nya 

Nawa ang Kapayapaan a! ang Pagpapala) ang pagdarasal ng 

limang beses ay magsisilbing panlinis sa ating 
mga nagawang mga kasalanan at kaniyang 
inihalimbawa na kung mayroon ilog sa harap ng 
ating bahay na ating pinaliliguan ng limang beses 
ay wala nang natitirang dumi sa ating katawan. 7 


7 > Sahih AJ Bukhari Vol. 1 Hadith No.505 

At higit sa lahat, ang bilang ng Salah na dapat na 
isagawa ng mananampalataya ay ipinahayag sa 
billing SllgO ng Allah (Subhanahoo Wa Taala'). 


3. ZAKAT (Nagpapadalisay ng Kayamanan): 
Ang malawak na kahulugan nito ay ang 
paglalaan ng taunang halaga o ano mang uri ng 
kayamanan ng mga mananampalataya na may 
kakayahan upang ipamigay sa mga karapat- 
dapat makinabang. Ito ay hinango sa Arabik na 
salitang ugat na ang kahulugan ay "Idagdag", 
"Paglago" at "Pagpalain". Na ang 

kasingkahulugan ng salitang "Sadaqah" 

(Kawanggawa) na isa sa mga ipinag-uutos ng 
Allah (subhanahoo Wa Taaia), Koran 9.103. Na kung 
ating lilimiin, ang literal na kahulugan nito ay 
ang pagpapakadalisay. Ngunit ang higit na 
ispiritual na kahulugan ng Zakah ay ang pagiging 
makatao at ang pagpapanatili o pangangalaga ng 
lipunan. 


4. SA WM (Ang Pag-aayuno): Tuwing sasapit ang 
Buwan ng Ramadan; Simula sa bukang- 
liwayway hanggang sa takipsilim, ang 

mananampalataya ay umiiwas sa pagkain, inumin 
at pakikipagtalik sa asawa. Nagtuturo ito ng 
pagkamatapatin at pagsamba sa Allah (Subhanahoo 

WaTaala). 

Ang Hadith ay nagsasaad ayon sa salaysay ni 
Abu Hurairah 8 na si Propeta Mohammad 

{Sumakanya Nawa ang Kapayapaan at ang Pagpapala) ay 

nagsabi: 

Ang Allah (Subhanahoo Wa Taaia ) ay nagsabi: "Ang 
lahat ng gawa ng mga Anak ni Adam ay sa 
kanila, maliban sa pag-aayuno. Ito ay nabibilang 
sa Akin at ito ay Aking gagantimpalaan. Ang 
Pag-aayuno ay isang panangga (laban sa 
Impiyemo at laban sa paggawa ng kasamaan). 
Sinuman sa inyo ang nag-aayuno, nararapat 
siyang umiwas sa pakikipagtalik sa asawa at 
nararapat umiwas sa pakikipag-away. Kung 
mangyari mang may makipag-away sa kanya, 
hayaan siyang magsabi: "Ako ay nag-aayuno". 

At ito ay ipinag-uutos ng Allah sa lahat ng 
sambayanang mananampalataya: 


8 ) Sahih Muslim Vol. 2, Hadith No.2566 

"0 kayong mananampalataya! 
Aug pag-aayuno ay ipinag- 
uutos sa inyo gaya ng o; 
ipinag-utos sa mga nauna 
sa inyo upang kayo ay 
magkaroon ng pagpipigil 
sa sarili." 

Kor'an 2:183 

5. Hajj (Ang Paglalakbay sa Makkah): Ito ang 

ikalimang haligi ng Islam. Ito ay isinasagawa 
minsan sa buhay ng sino mang Muslim na may 
kakayahang tustusan ang paglalakbay at nasa 
mabuting kalusugan. Isa ito sa mga alituntunin 
na dapat isagawa ng mananampalataya upang 
tayo'y makapamuhay ng naaayon sa kalooban 
Niya (Kor'an 3:97). Ito ay taunang 
pinakamalaking pagtitipon-tipon ng mga Muslim 
sa lahat ng sulok ng mundo, magkakaiba man ng 
wika't lahi ay sama-samang tumutugon sa 
panawagan ng haliging ito ng Islam. At iisang 
tinig at salita ang binibigkas: (Ang Talbiya) 

"Labbayik Allahumma Labbayik, Labbayika la 
sharika laka Labbayik, Innal-hamda wanni'amata, 
Laka walmulk, La-sharika lak." 9 


Ang iba't ibang lahi ay nagkakatipon-tipon, 
upang magkakilala at itaguyod ang Kapakanan 
ng lahat at ipakita ang isang ganap. na 
pagkakapantay-pantay ng mananampalataya sa 
harap ng iisang pananampalataya - walang 
dili't iba kundi ang Islam. 


9} 

} Narito ako, O Panginoon upang paglingkuran Kayo, Narito ako 
Panginoon sa Iyong tawag, at sumunod sa lyong utos. Ikaw ay 
walang kahati, Narito ako upang paglinkuran kayo. Ang Lahat ng 
kapurihan at kaluwalhatian ay para sa Iyo. Ang lahat ng 
Kapangyarihan ay sa Iyo. At Dtaw ay walang kahati kaninuman. 

PANGHULING SALITA 


Nawa'y ang maikling babasahing ito ay 
magsilbing tanglaw at tuiay tungo sa higit pa nating 
pangangailangan na malaman ang katotohanan 
tungkol sa itinuturo ng Islam. 

At higit sa lahat ang papuri't pasasalamat ay 
sa Allah ( Subhanahoo Wa Taaia) lamang; ang Panginoon ng 
lahat. Nawa'y ang kapayapaan at pagpapala ng Allah 
(subhanahoo Wa Taaia ) ay mapasalahat ng Propeta; kay 

Prop eta Mohammad (Sumakanya Nawa ang Kapayapaan at ang 
Pagpapala ); sa kanyang pamilya, sa kanyang mga 
kasama at sa lahat ng taong nasa tamang landas 
hanggang sa Huling Araw. 

At nawa'y ang aklat na ito ay makatulong sa 
pagpapalaganap ng Islam sa Sangkatauhan. 


Ahmed- Arman L. Barcelon 

September 1995 

Para sa karagdagang impormasyon sa Islam,mangyaring 
, magsadya tumawag o sumulat sa : 


Islamic Da'await & Guidance Center 
AL-Ahsa / Hofuf 31982 
P.O .Box : 2022 

Tel : 03 -5866672 / Fax: 03 - 5874664 
Kingdom of Saudi Arabia 

0 sa pinakamalapit na tanggapang pang-Islamiko 
sa inyong pook. 

